Qarfild
Qarfild (ing. Garfield) — ABŞ karikaturaçı rəssamı Cim Devis tərəfindən yaradılmış komiks stripi. 1976-cı ildə ilk nəşr edildiyi dönəmlərdə adı "Con" olmuş və sonralar "Qarfild" olaraq dəyişdirilmişdir. Strip pişik Qarfild, onun sahibi Con Arbakl və it Odinin gündəlik həyatından bəhs edir. "Qarfild" 2013-cü ilə qədər jurnal və qəzetlərdə 2580 dəfə nəşr edilmişdir, bununla da o, dünyada ən çox çap olunan komiks stripi kimi "Ginnesin Rekordlar Kitabı"na düşüb.